פטר וגהאי

פטר וגהאי (במקור עד 1917 פייגלסברג-Veigelsberg,<ref>Az engedélyt tartalmazó BM rendelet száma/évszáma: 198214/1931. Forrás: MNL-OL 30809. mikrofilm 396. kép 3. karton</ref> בהונגרית: Véghelyi Péter; בודפשט, 18 באוגוסט 1908 – בודפשט, 22 בדצמבר 1986)<ref></ref> היה דוקטור לרפואה (MD) יהודי-הונגרי, רופא ילדים, אספן אמנות, דוקטור למדעי הרפואה (PHD) (1958). הוא נכדו של העיתונאי והעורך הראשי לאו פייגלסברג ואחיינו של הסופר והיסטוריון הספרות הוגו איגנוטוש.

== ביוגרפיה ==
פטר פייגלסברג נולד במשפחה יהודית כבנם של דייזה וגהאי-פייגלסברג,<ref>Véghelyi Viktor néven is.</ref> (1958–1875)<ref></ref> עורך דין, יועץ משפטי של כתב העת ניוגט, ושל מרגיט שטיין (1882–1940).<ref></ref><ref></ref> את לימודיו התיכוניים השלים בבית הספר התיכון הפיאריסטי בבודפשט. הוא קיבל את התואר שלו באוניברסיטת פאזמאן פטר (בימינו אוניברסיטת אטווש לוראנד) ב-1933, ולאחר מכן התמחה בבודפשט בקליניקת הילדים מספר 1 ועבד שם עד מותו. בשנת 1946 קיבל אישור להוראה באוניברסיטה כפרופסור פרטי (לא חלק מהסגל). עבודתו שזיכתה אותו בזכות זו הייתה "פתולוגיה ורפואה של מחלות ילדים הנגרמות על ידי טפילים". נושא עבודתו המדעית ומחקריו היה בתחילה תורת הטפילים. בשנים 1936–1941 פרסם שנים עשר מאמרים בנושא זה.

לאחר מלחמת העולם השנייה הוא התמודד עם ניוונים שנגרמו עקב רעב. הוא פיתח שיטה שבאמצעותה ניתן היה להציל ילדים במצבים מסכני חיים. וגהאי עסק גם בסוגיות של המצב הטרום לידתי.

בשנים 1947–1949 הוא ערך את Paediatrica Danubiana ובשנים 1951–1986 את Acta Paediatrica Hungarica.

ב-1958 הוא קיבל את הדוקטורט שלו על עבודתו המדעית בנושא תרדמת חורף. בשנים 1966–1982 היה נשיא האגודה ההונגרית לרפואת ילדים. הוא השתתף בעריכת מילונים רפואיים רב לשוניים. יותר מ-200 מפרסומיו יצאו לאור בהונגריה ובמדינות נוספות.

אשתו הראשונה הייתה אנה מאריה פנייה, בתם של מיקשה פנייה ושל ארנקה שפר, עמה התחתן ב-1935, אך הם התגרשו ארבע שנים לאחר מכן.<ref></ref> אשתו השנייה הייתה אדריאן ברֶטפֶלד (1922–1986).

היה לו אוסף אמנות עשיר, שכלל רישומים מאת אריסטיד מאיול וג'ואן מירו, כמו גם גרפיקה מאת מארק שאגאל והנרי מור. בשנת 1985 הקים עם אשתו את "קרן המאה ה-20" במטרה להעשיר את האוספים המודרניים של המוזיאון לאמנות יפה.<ref></ref>

== עבודותיו העיקריות ==
* התרדמת המלאכותית (בודפשט, 1959)
* Vademecum של רפואת ילדים (עורך, בודפשט, 1975)
* רפואה סביב הלידה 1–2 (Perinatal medicina). (עורך עם עורכים משותפים, בודפשט, 1978)

== פרסים והוקרה ==
* עיטור מסדר הכשרון של העמל דרג זהב (1978)
* מדליית הזיכרון של אגושט שפף-מראי (1982)

== לקריאה נוספת ==
* Adatai a Petőfi Irodalmi Múzeum katalógusában (נתוניו בקטלוג המוזיאון הספרותי פטפי)
* Barta Lajos: [https://adtplus.arcanum.hu/hu/view/OrvosiHetilap_1987_04/?pg=24&layout=s Véghelyi Péter 1908-1986] (1987. április 5.) Orvosi Hetilap, 128. évfolyam, 14. szám (לזכרו ב"שבועון רפואי")
* Cserháti Endre: [https://adtplus.arcanum.hu/hu/view/GyermekGyogyaszat_1987/?pg=263&layout=s Véghelyi Péter dr.] (1908-1986) (1987) Gyermekgyógyászat, 38. évfolyam, 2. szám (לזכרו ב"רפואת ילדים")
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X ([https://mek.oszk.hu/00300/00355/html/ABC16241/16626.htm לקסיקון ביוגרפי הונגרי]. עורכת ראשית אגנש קניירש)
* Új magyar életrajzi lexikon VI. (Sz–Zs). Főszerk. Markó László. Budapest: Helikon. 2007. ISBN 963-547-414-8 (לקסיקון ביוגרפי חדש)

== הערות שוליים ==

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1908
קטגוריה:הונגרים שנפטרו ב-1986